VS001570
Datum: 1998-07-08T02:00:00.000+02:00
datum_sodbe_i_stopnje: 2003-12-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 980.000,00 SIT
opombe: II Ips 122/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Diplomirani inženir strojništva.

## Škodni dogodek

Poškodovan med služenjem vojaškega roka.

## Poškodba

Kompliciran in odprt zlom zadnjega členka palca desne roke.

## Telesne bolečine

600.000,00 SIT Trajne hude bolečine je trpel 7 dni, srednje močne bolečine 7 dni in lažje občasne pojenjajoče bolečine 30 dni.

#### Ambulantno zdravljenje

Oškodovanec je prestal kirurški specialistični pregled z večkratno rentgensko preiskavo. Poškodba mu je bila kirurško oskrbljena v prevodni anasteziji. Pri tem so mu odstranili noht, zašili ležišče nohta, uravnali prelomljene dele členka in jih fiksirali z žico. Prestal je tudi odvzem šivov. Opravil več kontrolnih pregledov pri izbrani zdravnici.

#### Rehabilitacija

Obiskoval je fizikalno terapijo.

#### Nevšečnosti med zdravljenjem

Nosil je mavčevo longeto in nato opornico.

## Strah

100.000,00 SIT Oškodovanec se je samega dogodka prestrašil. Kratek čas po nezgodi je trpel intenzivnejši primarni strah. Pozneje se je razvil sekundarni strah, saj je bilo ugotovljeno, da je utrpel prelom palca, ki ga je treba kirurško fiksirati. Ta strah je trajal v zmerni obliki 14 dni, nato pa je oškodovanec trpel le še zaskrbljenosti za izid zdravljenja v lažji obliki.

## Zmanjšanje življenjske aktivnosti

280.000,00 SIT Zaradi poškodbe je pri oškodovancu podano 2% zmanjšanje splošnih življenjskih aktivnosti. Zaradi poškodbe je gibljivost njegovega zadnjega členka palca desne roke omejena za 2/3 normalne gibljivosti upogiba, pri čemer je zadnji členek palca popolnoma iztegljiv. Težave ima pri delih, pri katerih pride do vibracij, saj mu te povzročajo bolečine. Tako ima težave pri sečnji dreves in razrezu lesa, saj pomaga obdelovati hribovsko kmetijo z večjim gozdom.

---

ZOR člen 200, 203